62019TO0158_INF
Определение на Общия съд (втори състав) от 12 ноември 2019 г. —Breyer/Комисия
(Дело T‑158/19)
„Достъп до документи — Регламент (ЕО) № 1049/2001 — Документи относно изследователския проект „iBorderCtrl: Intelligent Portable Control System“ — Частичен отказ за предоставяне на достъп — Възражение за недопустимост — Погрешно посочване на ответника — Поправяне на жалбата — Липса на основание за произнасяне“
Съдебно производство — Искова молба или жалба — Изисквания за форма — Определяне на ответника — Погрешно посочване като ответник на лице, което не е издателят на обжалвания акт — Недопустимост — Граници — Данни, позволяващи установяване на ответника по несъмнен начин
(член 263, първа алинея ДФЕС; член 76, буква в) от Процедурния правилник на Общия съд)
(вж. т. 22—25 и 31)
Предмет
Искане на основание член 263 ДФЕС за отмяна на решението на Изпълнителната агенция за научни изследвания (REA) от 17 януари 2019 г. по заявлението за достъп до документи, подадено от жалбоподателя на основание на Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, 2001 г., стр. 43; Специално издание на български език, 2007 г., глава 1, том 3, стр. 76)
Диспозитив
1)
Приема, че ответник по жалбата следва да е Изпълнителната агенция за научни изследвания (REA).
2)
Няма основание за произнасяне по възражението за недопустимост, повдигнато от Европейската комисия.
3)
Осъжда г‑н Patrick Breyer да заплати съдебните разноски във връзка с възражението за недопустимост.
4)
Разпорежда на секретариата да връчи жалбата на REA.